সৈয়দ আলী আশরাফ
সৈয়দ আলী আশরাফ (৩০ জানুয়ারি ১৯২৪ - ৭ আগস্ট ১৯৯৮) ছিলেন একজন বাংলাদেশী ইসলামী পণ্ডিত এবং একাডেমিক। তিনি করাচী বিশ্ববিদ্যালয়ের ইংরেজি বিভাগের প্রধান এবং ইংরেজির অধ্যাপক ছিলেন এবং তিনি জ্ঞান ইসলামীকরণের মডেল তৈরী করেন,যা পরবর্তীতে ইসলামিক জীবনে ব্যাপক সাড়া ফেলে। পরবর্তীতে তিনি ১৯৮০ সালে সৌদি আরবের জেদ্দায় বিশ্ব ইসলামী শিক্ষা কেন্দ্রের মহাপরিচালক হন। তিনি ক্যামব্রিজের ইসলামিক একাডেমির প্রতিষ্ঠাতা ও মহাপরিচালকও ছিলেন। ১৯৯৮ সালে বাংলাদেশে মৃত্যুর আগ পর্যন্ত তিনি দারুল ইহসান বিশ্ববিদ্যালয়ের প্রতিষ্ঠাতা উপাচার্য ছিলেন।